CELEX: 32019R2104
Language: mt
Date: 2019-11-29 00:00:00
Title: Regolament tal-Kummissjoni (UE) 2019/2104 tad-29 ta’ Novembru 2019 li jemenda r-Regolament (KE) Nru 1126/2008 li jaddotta ċerti standards internazzjonali tal-kontabbiltà skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandards Internazzjonali tal-Kontabbiltà 1 u 8 (Test b’rilevanza għaż-ŻEE)

10.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/74
               
            
         REGOLAMENT TAL-KUMMISSJONI (UE) 2019/2104
         tad-29 ta’ Novembru 2019
         li jemenda r-Regolament (KE) Nru 1126/2008 li jaddotta ċerti standards internazzjonali tal-kontabbiltà skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandards Internazzjonali tal-Kontabbiltà 1 u 8
         (Test b’rilevanza għaż-ŻEE)
         IL-KUMMISSJONI EWROPEA,
         Wara li [kkunsidra t-Trattat/kkunsidrat/kkunsidraw it-Trattat] dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta’ Lulju 2002 rigward l-applikazzjoni ta’ standards internazzjonali tal-kontabilità (1), u b’mod partikolari l-Artikolu 3(1) tiegħu,
         Billi:
         
                     (1)
                  
                  
                     Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta’ Ottubru 2008.
                  
               
                     (2)
                  
                  
                     Fil-qafas tal-proġett tal-Komunikazzjoni Aħjar fi Proġetti ta’ Rappurtar Finanzjarju li għandu l-għan li jtejjeb il-mod kif l-informazzjoni finanzjarja tiġi kkomunikata lill-utenti tar-rapporti finanzjarji, il-Bord dwar l-Istandards Internazzjonali tal-Kontabbiltà ppubblika fit-31 ta’ Ottubru 2018Definizzjoni tal-Materjal (Emendi għall-IAS 1 u l-IAS 8) biex jiċċara d-definizzjoni ta’ “materjal” biex jagħmilha aktar faċli għall-kumpaniji li jagħmlu ġudizzji ta’ materjalità u biex itejjeb ir-rilevanza tal-iżvelar fin-noti għar-rapporti finanzjarji.
                  
               
                     (3)
                  
                  
                     Wara l-konsultazzjoni mal-Grupp Konsultattiv Ewropew għar-Rappurtar Finanzjarju, il-Kummissjoni tikkonkludi li l-emendi għall-Istandard Internazzjonali tal-Kontabilità (IAS) 1 Preżentazzjoni tar-Rapporti Finanzjarji u l-IAS 8 Politika ta’ Kontabilità, Bidliet fl-Istimi ta’ Kontabilità u Żbalji jissodisfaw il-kriterji għall-adozzjoni stipulati fl-Artikolu 3(2) tar-Regolament (KE) Nru 1606/2002.
                  
               
                     (4)
                  
                  
                     Emendi għall-IAS 1 u l-IAS 8 jimplikaw, b’konsegwenza, emendi għall-IAS 10 Avvenimenti wara l-Perjodu ta’ Rappurtar, l-IAS 34 Rapportar Finanzjarju Interim u l-IAS 37 Provvedimenti, Obbligazzjonijiet Kontinġenti u Assi Kontinġenti.
                  
               
                     (5)
                  
                  
                     Jenħtieġ għalhekk li r-Regolament (KE) Nru 1126/2008 jiġi emendat skont dan.
                  
               
                     (6)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Regolatorju tal-Kontabilità,
                  
               ADOTTAT DAN IR-REGOLAMENT:
         
            Artikolu 1
            L-Anness għar-Regolament (KE) Nru 1126/2008 għandu jiġi emendat kif ġej:
            
                        (a)
                     
                     
                        IAS 1 Preżentazzjoni tad-Dikjarazzjonijiet Finanzjarji huwa emendat kif stipulat fl-Anness ta’ dan ir-Regolament;
                     
                  
                        (b)
                     
                     
                        IAS 8 Politiki ta’ Kontabilità, Bidliet fl-Istimi ta’ Kontabilità u Żbalji huwa emendat kif stipulat fl-Anness għal dan ir-Regolament;
                     
                  
                        (c)
                     
                     
                        
                           IAS 10 Avvenimenti wara l-Perjodu ta’ Rappurtar huwa emendat kif stipulat fl-Anness ta’ dan ir-Regolament;
                     
                  
                        (d)
                     
                     
                        
                           IAS 34 Rappurtaġġ Finanzjarju Interim huwa emendat kif stipulat fl-Anness ta’ dan ir-Regolament;
                     
                  
                        (e)
                     
                     
                        
                           IAS 37 Provvedimenti, Obbligazzjonijiet Kontinġenti u Assi Kontinġenti huwa emendat kif stipulat fl-Anness ta’ dan ir-Regolament.
                     
                  
         
            Artikolu 2
            Kull kumpanija għandha tapplika l-emendi msemmija fl-Artikolu 1 sa mhux aktar tard mid-data li fiha tibda l-ewwel sena finanzjarja tagħha, fl-1 ta’ Jannar 2020 jew wara.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta’ Novembru 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 243, 11.9.2002, p. 1.
         
            (2)  Ir-Regolament tal-Kummissjoni (KE) Nru 1126/2008 tat-3 ta’ Novembru 2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill (ĠU L 320, 29.11.2008, p. 1).
      
      
         
            ANNESS
            
               Definizzjoni ta’ Materjali
            
            Emendi għall-IAS 1 u IAS 8
            
               Emendi għal IAS 1 Preżentazzjoni ta’ Rapporti Finanzjarji
               
            
            Il-paragrafu 7 huwa emendat għal entità li adottat L-Emendi għar-Referenzi f’Qafas Kunċettwali fl-Istandards tal-IFRS tal-2018, u l-paragrafu 139T huwa miżjud.
            Definizzjonijiet
            
                     
                        7.
                     
                     
                        …
                     
                  
               
                  Materjali:
            
            
               Informazzjoni hija materjali jekk meta tiġi ommessa, tiġi mmotivata ħażin jew tiġi oskurata tista’ b’mod raġonevoli tkun mistennija li tinfluwenza d-deċiżjonijiet li l-utenti primarji ta’ rapporti finanzjarji ta’ skop ġenerali jagħmlu abbażi ta’ dawk ir-rapporti finanzjarji, li jipprovdu informazzjoni finanzjarja dwar entità ta’ rappurtar speċifika.
            
            Il-materjalità tiddependi fuq in-natura jew id-daqs tal-informazzjoni, jew it-tnejn li huma. Entità tivvaluta jekk l-informazzjoni, kemm individwali jew inkella flimkien ma’ informazzjoni oħra, hija materjali fil-kuntest tar-rapporti finanzjarji tagħha fit-totalità tagħhom.
            Informazzjoni hija oskurata jekk tiġi kkomunikata b’mod li jkollu effett fuq l-utenti primarji tar-rapporti finanzjarji daqslikieku dik l-informazzjoni ġiet ommessa jew ġiet motivata ħażin. Dawn li ġejjin huma eżempji ta’ ċirkostanzi li jistgħu jirriżultaw fl-oskurament ta’ informazzjoni materjali:
            
                        (a)
                     
                     
                        informazzjoni dwar element materjali, tranżazzjoni materjali jew avveniment ieħor materjali tkun żvelata fir-rapporti finanzjarji iżda li l-lingwa użata hija vaga jew mhux ċara;
                     
                  
                        (b)
                     
                     
                        informazzjoni dwar element materjali, tranżazzjoni materjali jew avveniment ieħor materjali tkun mifruxa fir-rapporti finanzjarji kollha;
                     
                  
                        (c)
                     
                     
                        elementi, tranżazzjonijiet jew avvenimenti oħra li ma jkunux simili jkunu aggregati b’mod mhux xieraq;
                     
                  
                        (d)
                     
                     
                        elementi, tranżazzjonijiet jew avvenimenti oħra li jkunu simili jkunu diżaggregati b’mod mhux xieraq; kif ukoll
                     
                  
                        (e)
                     
                     
                        il-komprensibbiltà tar-rapporti finanzjarji tonqos b’riżultat li informazzjoni immaterjali taħbi informazzjoni materjali sal-punt li utent primarju ma jkunx kapaċi jiddetermina liema informazzjoni hija materjali.
                     
                  Il-valutazzjoni dwar jekk l-informazzjoni tistax b’mod raġonevoli tkun mistennija tinfluwenza d-deċiżjonijiet magħmula mill-utenti primarji ta’ rapporti finanzjarji għal skop ġenerali ta’ entità ta’ rappurtar speċifika teħtieġ li entità tikkunsidra l-karatteristiċi ta’ dawk l-utenti filwaqt li tikkunsidra wkoll iċ-ċirkustanzi proprji tal-entità.
            Ħafna investituri, selliefa u kredituri oħra eżistenti u potenzjali ma jistgħux jirrikjedu lill-entitajiet tar-rappurtar li jipprovdu informazzjoni direttament lilhom u għandhom joqogħdu fuq rapporti finanzjarji ta’ skop ġenerali għal ħafna mill-informazzjoni finanzjarja li jeħtieġu. B’konsegwenza, huma l-utenti primarji u r-rapporti finanzjarji ta’ skop ġenerali li huma diretti lejhom. Ir-rapporti finanzjarji jitħejjew għal utenti li għandhom għarfien raġonevoli tal-attivitajiet kummerċjali u ekonomiċi u li jagħmlu rieżami u janalizzaw l-informazzjoni b’mod diliġenti. Xi drabi, anki utenti informati sew u diliġenti jistgħu jkollhom bżonn ifittxu l-għajnuna ta’ konsulent biex jifhmu l-informazzjoni dwar fenomeni ekonomiċi kumplessi.
            ...
            Data effettiva
            …
            
                        139T
                     
                     
                        
                           Definizzjoni ta’ Materjali (Emendi għall-IAS 1 u l-IAS 8), maħruġa f’Ottubru 2018, emendat il-paragrafu 7 tal-IAS 1 u l-paragrafu 5 tal-IAS 8 u ħassret il-paragrafu 6 tal-IAS 8. Entità għandha tapplika dawk l-emendi b’mod prospettiv għal perjodi annwali li jibdew mill-1 ta’ Jannar 2020 jew wara. Hija permessa applikazzjoni aktar bikrija. Jekk entità tapplika dawn l-emendi għal perjodu preċedenti, din għandha tiżvela dan il-fatt.
                     
                  
               Emendi għall-IAS 8 Politika ta’ Kontabbiltà, Bidliet fl-Istimi ta’ Kontabbiltà u Żbalji
               
            
            Il-paragrafu 5 huwa emendat għal entità li adottat L-Emendi għar-Referenzi f’Qafas Kunċettwali fl-Istandards tal-IFRS tal-2018. Il-paragrafu 6 jitħassar u jiżdied il-paragrafu 54H.
            Definizzjonijiet
            
                     
                        5.
                     
                     
                        …
                        
                           
                              Materjali hija definita fil-paragrafu 7 tal-IAS 1 u tintuża f’dan l-Istandard bl-istess tifsira.
                        
                        …
                     
                  
                     
                        6.
                     
                     
                        [Imħassar]
                        …
                     
                  Data effettiva
            …
            
                        54H
                     
                     
                        
                           Definizzjoni ta’ Materjali (Emendi għall-IAS 1 u l-IAS 8), maħruġa f’Ottubru 2018, emendat il-paragrafu 7 tal-IAS 1 u l-paragrafu 5 tal-IAS 8 u ħassret il-paragrafu 6 tal-IAS 8. Entità għandha tapplika dawk l-emendi b’mod prospettiv għal perjodi annwali li jibdew mill-1 ta’ Jannar 2020 jew wara. Hija permessa applikazzjoni aktar bikrija. Jekk entità tapplika dawn l-emendi għal perjodu preċedenti, din għandha tiżvela dan il-fatt.
                     
                  
               Emendi għal Standards u pubblikazzjonijiet oħra tal-IFRS
            
            
               Emendi għall-IAS 10 Avvenimenti wara l-Perjodu tar-Rappurtar
               
            
            Il-paragrafu 21 huwa emendat u jiżdied il-paragrafu 23C.
            
               Avvenimenti li ma jirrikjedux aġġustament wara l-perjodu tar-rappurtar
            
            
                     
                        21.
                     
                     
                        
                           Jekk avvenimenti li ma jirrikjedux aġġustament wara l-perjodu tar-rappurtar ikunu materjali, in-nuqqas ta’ żvelar jista’ b’mod raġonevoli jkun mistenni li jinfluwenza d-deċiżjonijiet li l-utenti primarji ta’ rapporti finanzjarji ta’ skop ġenerali jagħmlu abbażi ta’ dawk ir-rapporti finanzjarji, li jipprovdu informazzjoni finanzjarja dwar entità ta’ rappurtar speċifika. Għalhekk, entità għandha tiżvela dan li ġej għal kull kategorija materjali ta’ kull avveniment li ma jaġġustax wara l-perjodu ta’ rappurtar:
                        
                        
                                    (a)
                                 
                                 
                                    
                                       in-natura tal-avveniment; kif ukoll
                                    
                                 
                              
                                    (b)
                                 
                                 
                                    
                                       stima tal-effett finanzjarju fuqha, jew dikjarazzjoni li stima bħal din ma tistax issir.
                                    
                                 
                              …
                     
                  Data effettiva
            …
            
                        23C
                     
                     
                        
                           Definizzjoni ta’ Materjali (Emendi għall-IAS 1 u l-IAS 8), maħruġa f’Ottubru 2018, emendat il-paragrafu 21. Entità għandha tapplika dawk l-emendi b’mod prospettiv għal perjodi annwali li jibdew mill-1 ta’ Jannar 2020 jew wara. Hija permessa applikazzjoni aktar bikrija. Jekk entità tapplika dawn l-emendi għal perjodu preċedenti, din għandha tiżvela dan il-fatt. Entità għandha tapplika dawk l-emendi meta tapplika l-emendi għad-definizzjoni ta’ materjali fil-paragrafu 7 tal-IAS 1 u l-paragrafi 5 u 6 tal-IAS 8.
                     
                  
               Emendi għall-IAS 34 Rappurtar Finanzjarju Interim
               
            
            Il-paragrafu 24 huwa emendat u jiżdied il-paragrafu 58.
            
               Materjalità
            
            …
            
                        24.
                     
                     
                        IAS 1 jiddefinixxi informazzjoni materjali u jeħtieġ żvelar separat ta’ elementi materjali, inkluż (pereżempju) operazzjonijiet li ma tkomplewx, u IAS 8 Politiki ta’ Kontabbiltà, Bidliet fl-Istimi ta’ Kontabbiltà u Żbalji jeħtieġ żvelar ta’ bidliet fl-istimi tal-kontabbiltà, żbalji, u bidliet fil-politiki tal-kontabbiltà. Iż-żewġ Standards ma fihomx gwida kkwantifikata dwar il-materjalità.
                        …
                     
                  Data effettiva
            …
            
                        58.
                     
                     
                        
                           Definizzjoni ta’ Materjali (Emendi għall-IAS 1 u l-IAS 8), maħruġa f’Ottubru 2018, emendat il-paragrafu 24. Entità għandha tapplika dawk l-emendi b’mod prospettiv għal perjodi annwali li jibdew mill-1 ta’ Jannar 2020 jew wara. Hija permessa applikazzjoni aktar bikrija. Jekk entità tapplika dawn l-emendi għal perjodu preċedenti, din għandha tiżvela dan il-fatt. Entità għandha tapplika dawk l-emendi meta tapplika l-emendi għad-definizzjoni ta’ materjali fil-paragrafu 7 tal-IAS 1 u l-paragrafi 5 u 6 tal-IAS 8.
                     
                  
               Emenda għall-IAS 37 Dispożizzjonijiet, Obbligazzjonijiet Kontinġenti u Assi Kontinġenti
               
            
            Il-paragrafu 75 huwa emendat u jiżdied il-paragrafu 104.
            
               Ristrutturar
            
            …
            
                        75.
                     
                     
                        Deċiżjoni tal-maniġment jew tal-bord għar-ristrutturar meħuda qabel tmiem il-perjodu tar-rappurtar ma twassalx għal obbligu kostruttiv fi tmiem il-perjodu tar-rappurtar sakemm, qabel tmiem il-perjodu tar-rappurtar, l-entità tkun:
                        
                                    (a)
                                 
                                 
                                    bdiet timplimenta l-pjan ta’ ristrutturar; jew
                                 
                              
                                    (b)
                                 
                                 
                                    ħabbret il-punti ewlenin tal-pjan ta’ ristrutturar ta’ dawk affettwati minnu b’mod suffiċjenti biżżejjed speċifiku biex tqajjem aspettattiva valida fihom li l-entità se twettaq ir-ristrutturar.
                                    Jekk entità tibda timplimenta pjan ta’ ristrutturar, jew tħabbar il-karatteristiċi prinċipali tagħha lil dawk milqutin, wara t-tmiem tal-perjodu tar-rappurtar biss, huwa meħtieġ żvelar skont l-IAS 10 Avvenimenti wara l-Perjodu tar-Rappurtar, jekk ir-ristrutturar huwa materjali u n-nuqqas ta’ żvelar ikun b’mod raġonevoli mistenni li jinfluwenza deċiżjonijiet li l-utenti primarji ta’ rapporti finanzjarji ta’ skop ġenerali jagħmlu abbażi ta’ dawk ir-rapporti finanzjarji, li jipprovdu informazzjoni finanzjarja dwar entità ta’ rappurtar speċifika.
                                 
                              …
                     
                  Data effettiva
            …
            
                        104.
                     
                     
                        
                           Definizzjoni ta’ Materjali (Emendi għall-IAS 1 u l-IAS 8), maħruġa f’Ottubru 2018, emendat il-paragrafu 75. Entità għandha tapplika dawk l-emendi b’mod prospettiv għal perjodi annwali li jibdew mill-1 ta’ Jannar 2020 jew wara. Hija permessa applikazzjoni aktar bikrija. Jekk entità tapplika dawn l-emendi għal perjodu preċedenti, din għandha tiżvela dan il-fatt. Entità għandha tapplika dawk l-emendi meta tapplika l-emendi għad-definizzjoni ta’ materjali fil-paragrafu 7 tal-IAS 1 u l-paragrafi 5 u 6 tal-IAS 8